
STUDIU DE OPORTUNITATE 

pentru concesionarea Bălţii Magula I în suprafaţă de 5,3905 ha 

Preambul
Studiul de oportunitate este parte componentă a documentației de atribuire,  se elaborează  din inițiativa concedentului, ori în termen de 30 de zile de la însușirea propunerii de concesionare făcută de persoana interesată în baza unei solicitări scrise și se aprobă prin hotărâre de consiliu local.

Prezentul studiul de oportunitate cuprinde elemente esențiale care justifică necesitatea concesionării, modalitatea înfăptuirii acesteia, precum și datele de bază pentru întocmirea caietului de sarcini și a contractului de concesiune.

Scopul acestui studiu este de a arăta necesitatea şi beneficiile în urma concesionării Bălţii Magula I.
Prin realizarea obiectivului propus se urmărește modernizarea zonei,  valorificarea luciului de apă și terenului aferent  amplasat în extravilan prin amenajarea unei zone de agrement, recreative, pescuit, de care să beneficieze toți locuitorii Comunei Tomşani și nu numai.

În baza contractului de concesiune, ofertantul declarat câștigător are obligația de a dezvolta amplasamentul într-o  locație recreativă, de agreement, de pescuit sportiv/recreativ. 

CAP. I  DESCRIEREA ṢI IDENTIFICAREA BUNULUI; PREZENTARE GENERALĂ

Consiliului Local Tomşani concesionează Balta Magula I în suprafaţă de 5,3905 ha număr cadastral 352, situată în T-45, P.315 HB în extravilanul satului Magula, proprietate publică a comunei Tomşani, 

Balta Magula I este formată pe albia minoră a Pȃrȃului Călmăţui şi nu are prize de captare . Balta este ȋmpărţită ȋn 2 părţi de un baraj de pămȃnt prevăzut cu trei deversoare avȃnd Ø1. Apa intră ȋn balta 1 din Pȃrȃul Călmăţui, iar cele 3 deversoare alimentează balta 2. Balta Magula I se desparte de Balta Magula 2 printr-un baraj de beton prevăzut cu 2 deversoare de suprafaţă  cu grilaje şi un călugărexecutat din tuburi de beton cu Ø1m acţionat de o vană Dn 200.

Datorită amenajărilor existente pe locație și a prezenței apei freatice aproape de suprafață, se consideră cea mai bună utilizare a terenului ca baltă de pește, cu suportarea costurilor de reamenajare a unor rețele locale în vederea aducerii la un potențial economic acceptabil.
  CAP. II     MOTIVE DE ORDIN ECONOMIC, FINANCIAR, SOCIAL ṢI DE MEDIU CARE JUSTIFICĂ  REALIZAREA CONCESIUNII 
Din punct de vedere economico – financiar, concesionarea unui luciu de apă neproductiv, producător de disconfort fizic şi uzual (mediu de dezvoltare a diverselor vieţuitoare care direct sau indirect influenţează negativ mediul şi viaţa oamenilor şi animalelor folositoare) este un aspect benefic pentru bugetul local prin încasarea anuală a redevenţei.
Existenţa unei bălţi în imediata vecinătate a spaţiului locuit de cetăţenii satului Magula are repercusiuni şi asupra mediului înconjurător, dacă luăm în consideraţie atât stufărişul existent în zonă, cât şi utilizarea terenului limitrof bălţii pentru depozitarea frauduloasă a gunoaielor menajere etc.
Concesionarea trece întreaga responsabilitate pentru modul de gestionare a suprafeței  concesionate, în sarcina consesionarului (obligațiile de gospodărire a apei, de exploatare în condiții de siguranță, inclusiv cele de mediu).
Concesionarul va avea obligaţia, prin contractul de concesiune, să respecte toată legislaţia în vigoare în probleme de mediu.

Contractul de concesiune va transfera responsabilitatea cu privire la respectarea clauzelor de protecţia mediului, viitorului concesionar,  printre care unele dintre cele mai importante sunt:

- luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei;

- utilizarea durabilă a resurselor;

- reducerea pierderilor prin practici de bună gospodărire;

- gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare.

Prin concesionarea Bălţii Magula I se urmăreşte realizarea şi dezvoltarea unei zone de agrement.

Concesionarul este obligat ca în termen de maxim 12 luni de  la semnarea contractului de concesiune să obṭină toate autorizațiile impuse prin legislația în vigoare cu priviere la  exploatarea bălților (Legea Apelor nr. 107/1996, cu modicările și completările ulterioare, Ordinul nr. 891/2019 privind aprobarea Procedurii și competențelor de emitere, modificare, retragere şi suspendare temporară a autorizaţiilor de gospodărire a apelor, precum şi Normativul de conţinut al documentaţiei tehnice supuse avizării,  Ordonanţa de urgenţă nr. 23/2008 privind fondul pescuitul și acvacultura, cu modificările și completările ulterioare)
Durata maximă pentru realizarea investiţiilor precizate este de 12 luni de la semnarea contractului de concesiune.. 

Contractul de concesiune va fi înregistrat de către concesionar în registrele de publicitate imobiliară.

  CAP. III   NIVELUL MINIM AL REDEVENṬEI

Redevenţa se va stabili conform raportului de evaluare nr. 4753 din data de 14.07.2025 ȋntocmit de SC Dibalcris Appraisal Services SRL prin evaluator autorizat Bala Florin- Cristian (parafa 18502 valabilă 2025), astfel:

Valoarea de piață a Bălţii  este de 44.443 euro (225.655,00 lei)
Recuprarea preţului concesiunii se va face în maxim 20 ani.
Valoare redevenţă = 44.443 euro  / 20 ani = 2222,15 euro/an                                    

Adică 2222,15 euro /5,3905 ha = 412,23 euro/ha/an 

Aşadar, redevenţa se va stabili pornind la nivelul minim de 412,23 euro /ha/an, respectiv 2222 euro / an / exploataţie. Plata redevenţei se face în două rate  semestriale în tranşe egale de 1111 euro. Moneda de plată este leul, echivalent la cursul din ziua plăţii.
Plata cu întârziere a redevenţei conduce la aplicarea de penalităţi 0,1% pe zi de întârziere.


Se consideră întârziere la plata redevenţei depăşirea termenului scadent.


Concesionarul are obligaţia ca în termen de 90 de zile de la data semnării contractului de concesiune, să depună cu titlu de garanţie o sumă fixă reprezentând 50% din valoarea redevenţei anuale (1111 euro în echivalent lei la cursul valutar din data constituirii garanţiei).

CAP. IV    PROCEDURA UTILIZATĂ PENTRU ATRIBUIREA CONTRACTULUI DE CONCESIUNE

Contractul de concesiune se va atribui prin licitaţie publică deschisă, în conformitate cu prevederile art 314 din OUG 57/2019 privind codul administrativ. Pot participa la licitație toate persoanele juridice interesate, române sau străine care se încadrează în condițiile impuse în caietul de sarcini care urmează să fie elaborat și supus aprobării Consiliului Local Tomşani.

Caietul de sarcini va cuprinde: instrucțiuni privind organizarea și desfăsurarea procedurii de concesionare, instrucțiuni privind modul de elaborare și prezentare al ofertelor, informații detaliate și complete privind criteriile de atribuire aplicabile pentru stabilirea ofertei câștigătoare, căile de atac și informațiile referitoare la clauzele contractuale obligatorii.  De asemenea se va mai adăuga modelul de contract.

Concesionarea imobilului urmează să se facă în urma unei licitaţii publice deschise, în conformitate cu procedura stabilită în documentaţia de atribuire.

Documentaţia de atribuire va cuprinde: informaţii generale privind concedentul; instrucţiuni privind organizarea si desfasurarea procedurii de concesionare; caietul de sarcini; instrucţiuni privind modul de elaborare si prezentare a ofertelor; informaţii detaliate si complete cu privire la criteriile de atibuire aplicate pentru stabilirea ofertei castigatoare; caile de atac si infonnatii referitoare la clauzele contractuale obligatorii. 

Conform prevederilor art. 311 din OUG nr. 57/2019 privind Codul Administrativ, actualizată, principiile care stau la baza atribuirii contractului de concesiune sunt: 

a) transparenţa - punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de concesiune de bunuri proprietate publică;

b) tratamentul egal - aplicarea, într-o manieră nediscriminatorie, de către autoritatea publică, a criteriilor de atribuire a contractului de concesiune de bunuri proprietate publică;

c) proporţionalitatea - orice măsură stabilită de autoritatea publică trebuie să fie necesară şi corespunzătoare naturii contractului;

d) nediscriminarea - aplicarea de către autoritatea publică a aceloraşi reguli, indiferent de naţionalitatea participanţilor la procedura de atribuire a contractului de concesiune de bunuri proprietate publică, potrivit condiţiilor prevăzute în acordurile şi convenţiile la care România este parte;

e) libera concurenţă - asigurarea de către autoritatea publică a condiţiilor pentru ca orice participant la procedura de atribuire să aibă dreptul de a deveni concesionar în condiţiile legii, ale convenţiilor şi acordurilor internaţionale la care România este parte.

CAP. V      DURATA ESTIMATĂ A CONCESIUNII

Suprafaţa de teren se concesionează pe o perioadă de 35 ani. 
Contractul de concesiune poate fi prelungit pentru o perioadă egală cu cel mult jumătate din durata sa iniṭiala, cu condiţia obtinerii Avizului Administraţiei Naţionale a Rezervelor de Stat şi Probleme Speciale. Subconcesionarea este interzisă.
CAP. VI    TERMENELE PREVIZIBILE PENTRU REALIZAREA PROCEDURII DE CONCESIONARE
De la data intrării în vigoare a Hotărârii Consiliului Local privind aprobarea documentaţiei de licitaţie, sunt necesare maxim 30 de zile pentru derularea procedurilor preliminare ale licitaţiei şi desfăşurarea primei şedinţe.

Anunţul de licitație publică în Monitorul Oficial al României, Partea a VI-a, într-un cotidian de circulaţie naţională şi într-unul de circulaţie locală cu cel puţin 20 de zile calendaristice înainte de data limită pentru depunerea ofertei.  

Concedentul are obligaţia de a pune documentaţia de atribuire la dispoziţia persoanei interesate într-o perioadă care nu trebuie să depăşească 5 zile lucrătoare de la primirea unei solicitări din partea acesteia.  

Concedentul are obligaţia de a răspunde, în mod clar, complet şi fără ambiguităţi, la orice clarificare solicitată de persoana interesată care a obţinut documentaţia de atribuire, într-o perioadă care nu trebuie să depăşească 5 zile lucrătoare de la primirea unui astfel de solicitări.  

Fiecare participant poate depune doar o singură oferă.  
Procedura de licitaţie se poate desfăşura numai dacă ȋn urma publicării anunţului de licitaţie au fost depuse cel puţin două oferte valabile.

În cazul în care ȋn urma publicării anunţului de licitaţie nu au fost depuse cel puţin două oferte valabile, concedentul este obligat să anuleze procedura şi să organizeze o nouă licitaţie.
Ȋn cazul organizării unei noi licitaţii, proceura este valabilă şi ȋn situaţia ȋn care a fost depusă cel puţin o oferta valabilă.
Contractul de concesiune se încheie după o perioadă de minim 20 de zile de la comunicarea ofertanţilor a rezultatului licitaţie.
Cap. VII   AVIZE OBLIGATORII

1. Imobilul – teren  nu este încadrat în infrastructura sistemului naṭional de apărare, conform Avizului Administrației Naționale a Rezervelor de Stat și Probleme Speciale nr. _______ din __________.

2.  Imobilul – obiect al concesiunii – nu este situat în interiorul unei arii naturale protejate, astfel încât  nu este necesară obṭinerea avizului structurii de administrare/custodelui ariei naturale protejate.
PRIMAR,

